CELEX: 62020CA0294
Language: et
Date: 2021-09-09 00:00:00
Title: Kohtuasi C-294/20: Euroopa Kohtu (kümnes koda) 9. septembri 2021. aasta otsus (Audiencia Nacionali eelotsusetaotlus – Hispaania) – GE Auto Service Leasing GMBH versus Tribunal Económico Administrativo Central (Eelotsusetaotlus – Kumuleeruvate käibemaksudega seotud liikmesriikide õigusaktide ühtlustamine – Kaheksas direktiiv 79/1072/EMÜ – Artiklid 3, 6 ja 7 – Käibemaksu tagastamise kord – Välismaal asuvad maksukohustuslased – Tasutud käibemaksu tagastamisest keeldumine – Dokumendid, mis tõendavad õigust tagastamisele – Tõendavate dokumentide tähtaja jooksul esitamata jätmine)

22.11.2021   
            
            
               ET
            
            
               Euroopa Liidu Teataja
            
            
               C 471/8
            
         
      Euroopa Kohtu (kümnes koda) 9. septembri 2021. aasta otsus (Audiencia Nacionali eelotsusetaotlus – Hispaania) – GE Auto Service Leasing GMBH versus Tribunal Económico Administrativo Central
      (Kohtuasi C-294/20) (1)
      
      (Eelotsusetaotlus - Kumuleeruvate käibemaksudega seotud liikmesriikide õigusaktide ühtlustamine - Kaheksas direktiiv 79/1072/EMÜ - Artiklid 3, 6 ja 7 - Käibemaksu tagastamise kord - Välismaal asuvad maksukohustuslased - Tasutud käibemaksu tagastamisest keeldumine - Dokumendid, mis tõendavad õigust tagastamisele - Tõendavate dokumentide tähtaja jooksul esitamata jätmine)
      (2021/C 471/10)
      Kohtumenetluse keel: hispaania
      
         Eelotsusetaotluse esitanud kohus
      
      Audiencia Nacional
      
         Põhikohtuasja pooled
      
      
         Kaebaja: GE Auto Service Leasing GMBH
      
         Vastustaja: Tribunal Económico Administrativo Central
      
         Resolutsioon
      
      
                  1.
               
               
                  Nõukogu 6. detsembri 1979. aasta kaheksanda direktiivi 79/1072/EMÜ (kumuleeruvate käibemaksudega seotud liikmesriikide õigusaktide ühtlustamise kohta – välismaal asuvatele maksukohustuslastele käibemaksu tagastamise kord) sätteid ja liidu õiguse põhimõtteid, eelkõige neutraalse maksustamise põhimõtet tuleb tõlgendada nii, et nendega ei ole vastuolus käibemaksu tagastamise taotluse rahuldamata jätmine, kui maksukohustuslane ei esita ettenähtud tähtaja jooksul pädevale maksuhaldurile ka mitte viimase palvel kõiki dokumente ja kogu teavet, mida viimane nõuab käibemaksu tagastamise õiguse tõendamiseks, isegi kui maksukohustuslane esitab need dokumendid ja selle teabe oma algatusel kohtueelses kaebemenetluses või kohtumenetluses, mille ese on sellest tagastamisest keeldumise otsus, tingimusel et järgitakse võrdväärsuse ja tõhususe põhimõtet, mida tuleb kontrollida eelotsusetaotluse esitanud kohtul.
               
            
                  2.
               
               
                  Liidu õigust tuleb tõlgendada nii, et asjaolu, et käibemaksu tagastamist taotlev maksukohustuslane ei esita maksuhalduri nõutud dokumente haldusmenetluses, vaid teeb seda omal algatusel hilisemates menetlustes, ei ole käsitatav õiguse kuritarvitamisena.
               
            
         (1)  ELT C 320, 28.9.2020.